stanford-oval/wikipedia huggingface dataset:
ריצ'רד סוואן לול

| --- | --- |

דיוקן של לול מאת ויליאם סרג'נט קנדל, גלריית אוניברסיטת ייל
 לידה:  6 בנובמבר 1867 אנאפוליס, ארצות הברית 
 פטירה:  22 באפריל 1957 (בגיל 89) 
 ענף מדעי:  פלאונטולוגיה, evolutionary theory 
 מקום לימודים:  אוניברסיטת ייל  אוניברסיטת מסצ'וסטס אמהרסט  אוניברסיטת ראטגרס 
 מנחה לדוקטורט:  הנרי פיירפילד אוסבורן 
 מוסדות:  אוניברסיטת מסצ'וסטס אמהרסט 
 תלמידי דוקטורט:  ג'ורג' גיילורד סימפסון 
 פרסים והוקרה:  מדליית דניאל אליוט (1933)  המדליה הלאומית למדעים 
 
American Museum party at Bone-Cabin Quarry, 1899. Seated, left to right Walter Granger, Professor H.F. Osborn, Dr. W.D. Matthew; standing, F. Schneider, Prof. R.S. Lull, Albert Thomson, Peter Kaison
ריצ'רד סוואן לול (באנגלית: Richard Swann Lull;‏ 6 בנובמבר 1867–1957) היה פלאונטולוג אמריקאי מתחילת המאה ה-20, שפעל וחקר במסגרת אוניברסיטת ייל. לול ידוע בעיקר בזכות תמיכתו בתאוריית סינתזה נאו-דרוויניסטית של האבולוציה, שבה מוטציות יכולות להפעיל גנים, שבטווח הרחוק יובילו לפנוטיפים מוקצנים ואף להכחדה.
ביוגרפיה

לול נולד באנאפוליס, מרילנד, בן לקצין בחיל הים האמריקאי אדוארד פלפס ואליזבת ברטון, בתו של הגנרל הנרי ברטון.
לול למד זואולוגיה במכללת ראטגרס בה קיבל תואר ראשון ותואר שני. הוא עבד במחלקה לאנטולוגיה של מחלקת החקלאות של ארצות הברית וב-1894 נהפך לעוזר פרופסור לזואולוגיה במכללת המדינה לחקלאות באמהרסט (Amherst) שכיום מהווה חלק מאוניברסיטת מסצ'וסטס. העניין של לול בעקבות מאובנות החל במכללת אמהרסט הידועה באוסף העקבות המאובנות, ולבסוף שינה את התמחותו מאנטומולוגיה לפלאונטולוגיה.
ב-1899 עבד לול כחבר משלחת מחקר של המוזיאון האמריקאי להיסטוריה של הטבע ל-Bone Cabin Quarry בויומינג, ושם עזר לחפור את שלד הברונטוזאורוס (כיום אפטוזאורוס) שנמצא במוזיאון. ב-1902 הצטרף לצוות המוזיאון במונטנה ואז למד באוניברסיטת קולומביה לדוקטורט תחת הנחייתו של הנרי פיירפילד אוסבורן. ב-1903 קיבל תואר דוקטור מאוניברסיטת קולומביה, ב-1906, אחרי תקופה קצרה באמהרסט, התקבל כ"פרופסור עוזר" לפלאונטולוגיה של בעלי חוליות במכללת ייל ואוצר חבר במחלקת פלאונטולוגיה של בעלי חוליות במוזיאון פיבודי לידיעת הטבע. בין השאר, השלים את המונוגרפיה על הצרטופסים שהחלו לכתוב עותניאל צ'ארלס מארש וג'ון בל האטצ'ר שמתו לפני שהשלימו אותה. הוא נשאר באוניברסיטת ייל למשך 50 שנה, שם חקר ועבד. ב-1933 זכה לול במדליית דניאל ג'יראוד אליוד של האקדמיה הלאומית למדעים (ארצות הברית).
הערות שוליים

↑  "Daniel Giraud Elliot Medal". National Academy of Sciences. נבדק ב-16 בפברואר 2011. {{cite web}}:  (עזרה)
| --- | --- |
בקרת זהויות :  NLI: 987007278196005171  BnF: cb12391957h (data)  CiNii: DA02610636  DSI: 7759  GND: 1055202536  ICCU: UFIV085363  ISNI: 0000 0000 8175 3944  LCCN: n80002456  NKC: mub2017937987  NLA: 36048315  NTA: 095888306  SELIBR: 72651  SNAC: w64q7w9r  SUDOC: 033008884  Trove: 1201411  VIAF: 109840170   WorldCat (עם VIAF): 109840170
קרב ואלמי

"קרב ואלמי", תבליט ברונזה של לאופולד מוריס משנת 1883, אנדרטת הרפובליקה, כיכר הרפובליקה, פריז.
קרב ואלמי (בצרפתית: bataille de Valmy) הוא קרב שהתחולל בשלב הראשון של מלחמות צרפת המהפכנית, סמוך לכפר ואלמי (Valmy) שבצפון צרפת, בין צבא צרפת המהפכנית לבין כוח פולש שהתבסס על צבא ממלכת פרוסיה. הקרב היה מוגבל למעשה להפגזה ארטילרית, ומבחינה טקטית לא הושגה בו הכרעה, אך חשיבותו האסטרטגית ואף ההיסטורית הייתה רבה: הוכח שצבא מהפכני המבוסס ברובו על מתנדבים מסוגל לעמוד מול צבאות מקצועיים, והובטחה הישרדותה של המהפכה הצרפתית מול האויבים מבחוץ, שהיו בדרכם לפריז.
רקע

המהפכה הצרפתית התקבלה בדאגה בקרב מלכי אירופה, שחששו מהתפשטות הרעיונות המהפכניים אל ארצותיהם. דאגתם התחלפה בעוינות ככל שהקצינו צעדי המהפכנים. מנגד, חששו המהפכנים הצרפתים מחבירתם של מלוכנים (ובהם המלך לואי ה-16 עצמו) לגורמים מחוץ לצרפת, במטרה להחזיר את המצב בצרפת לקדמותו. רבים מהמהפכנים היו נכונים למלחמה לא רק כדי להגן על המהפכה בצרפת, אלא גם כדי לייצא את האידיאלים של המהפכה מחוצה לה.
צרפת המהפכנית הכריזה מלחמה על אוסטריה ב-20 באפריל 1792. האוסטרים גיבשו קואליציה אנטי-מהפכנית, שבעלת הברית החשובה בה הייתה פרוסיה, ואויבי המהפכה התארגנו לפלוש לצרפת. בהתנגשויות הראשונות לא נחלו הצרפתים הישגים, והכוחות האנטי-מהפכנים פלשו לשטח צרפת ב-19 באוגוסט 1792, בפיקוד מאוחד שבראשו עמד קרל וילהלם פרדיננד, דוכס בראונשווייג-וולפנביטל. רוב הכוח הורכב מפרוסים, והוא כלל גם חיילים מאוסטריה ומהנסיכות הגרמנית הסה, וכן צרפתים מלוכנים שנמלטו מהמהפכה לגרמניה. הכוחות הצרפתיים שעליהם הוטל לבלום את הפלישה סבלו מחוסר ארגון, ומפקדיהם שנחשדו בחוסר נאמנות למשטר נפלו קורבן לרדיפות פוליטיות. לבסוף התייצב מול הפולשים כוח צרפתי שחולק לשני צבאות: צבא המרכז בפיקוד פרנסואה כריסטוף דה קלרמן וצבא הצפון בפיקוד שארל פרנסואה דומורייה.
הכוח הפולש מנה כ-35,000 חיילים, ומולו התייצבו כ-47,000 צרפתים, שחלק ניכר מהם היו מגויסים טריים בעלי הכשרה צבאית חלקית מאוד ולעיתים ללא נשק.
הכוח הפולש נכנס לצרפת מצפון-מזרח, תפס את לונגוי ב-23 באוגוסט, התקדם לעבר ורדן ותפס גם אותה ב-2 בספטמבר, בדרכו לפריז. מוורדן נע הכוח לעבר אזור הדפיל (Defile) הסמוך ליער ארגון. המפקד הצרפתי דומורייה אימן בינתיים מגויסים חדשים, וביצע התקפות נקודתיות באזור ולנסיין שבצפון, כהכנה לפלישה לארצות השפלה האוסטריות (בלגיה של ימינו). לנוכח ההתקדמות הפרוסית-אוסטרית, החלו כוחותיו של דומורייה לנוע דרומה לקראת עימות עם הכוח הפולש על הדרך שמוורדן לפריז. דומורייה זימן את צבא המרכז של קלרמן, שהתקדם באיטיות וחבר אל צבא הצפון ב-19 בספטמבר, יום לפני הקרב.
הקרב

הדוכס מבראונשוויג תמרן את כוחותיו במטרה לפצל את כוחותיו של דומורייה. בטרם הושלם התמרון, קידם דה קלרמן את האגף השמאלי של כוחותיו, התמקם בסמוך לטחנת הקמח של הכפר ואלמי, והחל בהפגזה ארטילרית על צבאו של בראונשוויג. הארטילריה הצרפתית, שהתבססה על תותחים קלים ומדויקים יחסית שפיתח ז'אן-בטיסט דה גריבובל, הצדיקה את המוניטין שיצא לה כטובה באירופה. הסתערות צרפתית ספגה אש תותחים ונכשלה, תוך שסוסו של דה-קלרמן עצמו נהרג, אך הצרפתים לא נשברו. כוחותיו של בראונשוויג יצאו להסתערות רגלית מהוססת וחלקית, שלא הצליחה למוטט את שורות הצרפתים, ולאחר כישלונה נסוגו.
חלק לא מבוטל בקרב מילא המורל. הצבאות הפולשים הניחו שעוצמתם תכניס מורך-לב בשורות הצרפתים, שרבים מהם היו מתנדבים לא מקצועיים. דה-קלרמן השקיע מאמץ ביום הקרב כדי לשלהב את חייליו ולשכנעם ביכולתם לנצח ובצדקת מטרותיהם. הוא דהר על סוסו בקרבת הקו הראשון, בקוראו "Vive la Nation" (תחי האומה), קריאה שהצרפתים חזרו עליה שוב ושוב, ואפשר וערערה את המורל בקרב אויביהם ברגע המכריע שבו הסתערו על שורות הצרפתים.
תוצאות הקרב

בסיכום הקרב ספג הכוח הצרפתי כ-300 אבדות. ואילו הפרוסים ובעלי בריתם איבדו 184 חיילים. אף שמספר האבדות היה קטן, וצבא הפלישה נותר גם לאחר הקרב כמעט ללא פגע בעומק שטחה של צרפת, נודעה לקרב ואלמי משמעות רבה.
מבחינה אסטרטגית, הציל הקרב את גורל המהפכה, כיוון שצבאם של קלרמון ודומורייה היה הכוח היחיד שניצב בין צבא הדוכס מבראונשוויג לבין פריז. עשרה ימים לאחר הקרב, מבלי שהתרחשו התנגשויות צבאיות נוספות, החל הצבא הפולש בנסיגה מחוץ לצרפת. המפקד הצרפתי דומורייה הניח לפולשים לסגת, ולא ניסה לזנב בהם.
למחרת הקרב, ב-21 בספטמבר, הכריזה האספה הלאומית על ביטול המלוכה והקמת הרפובליקה הצרפתית הראשונה. המשורר הגרמני יוהאן וולפגנג פון גתה, שנכח בקרב, כתב מאוחר יותר כי "במקום זה וביום זה החל עידן חדש בתולדות העולם". עמידתו של צבא מהפכני, המורכב ממתנדבים החדורים התלהבות לאומית, מול צבא המורכב מחיילים מקצועיים ומנוסים, הסרים למרותם של מלכים, היוותה נקודת מפנה היסטורית. מכאן ואילך עלתה קרנו של המודל הצבאי ששימש את הצרפתים בואלמי - צבא המוני של מגויסים משורות העם, הנלחם למען מטרה לאומית - לעומת המודל הפרוסי של צבא מקצועי המורכב משכירי חרב. יתרה מזאת, הקרב המחיש את עוצמתה של הלאומיות ככוח היסטורי עולה, גם מעבר להיבט הצבאי.
קרייבן קוטג'

| --- | --- |

במהלך משחק משנת 2007
 מיקום:  אנגליה פולהאם, אנגליה, הממלכה המאוחדת
 קואורדינטות:  51°28′30″N 0°13′18″W﻿ / ﻿51.475°N 0.22166666666667°W﻿ / 51.475; -0.22166666666667
 אבן יסוד:  1780 (בתור קוטג')
 תקופת הפעילות:  1896 (בתור אצטדיון) – הווה
 שופץ:  2002 - 2004
 בעלים:  מועדון הכדורגל פולהאם
 מפעיל:  מועדון הכדורגל פולהאם
 אדריכל:  ארצ'יבלד לייטץ'
 קבוצות:  מועדון הכדורגל פולהאם (1896–2002, 2004–הווה)
 מושבים:  22,384
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסקרייבן קוטג'(למפת לונדון רגילה) קנט סארי בר. בקי. הרטפורדשייר אסקסקרייבן קוטג'(למפת רובע האמרסמית' ופולהאם רגילה) קרייבן קוטג'(למפת רובע האמרסמית' ופולהאם מוגדלת) קרייבן קוטג'  he tabBackground:;tabBorder:#aaa;defaultTab:0;
 
קרייבן קוטג' (באנגלית: Craven Cottage) הוא אצטדיון כדורגל אנגלי הממוקם ברובע האמרסמית' ופולהאם של לונדון בסמוך לנהר התמזה. האצטדיון מסוגל לקלוט קהל של 22,384 צופים במשחק, ומשמש כמגרשה הביתי של מועדון הכדורגל האנגלי פולהאם.
בעבר, שימש כאצטדיון הביתי של מועדון הרוגבי של פולהאם (לימים, מועדון הרוגבי לונדון ברונקוס (אנ')).
האצטדיון אירח משחק לראשונה בשנת 1896. נסגר לצורך שיפוץ בין השנים 2002 עד 2004.
היסטוריה > לפני הקמת האצטדיון

הקוטג' המקורי נבנה בשנת 1780, על ידי הברון וויליאם קרייבן, שהיה הברון השישי לבית קרייבן, והיה ממוקם קרוב למקום שבו נמצא כיום פסל ג'וני היינס. באותה תקופה, האזורים שמסביב היו יערות שהיוו חלק משטחי הציד של אן בולין, שהייתה אשתו השנייה של הנרי השמיני, ואימה של אליזבת הראשונה, מלכת אנגליה.
בקוטג' התגוררו, בין היתר, אדוארד בולוור-ליטון (שכתב את הספר "ימי פומפיי האחרונים") ובהמשך אנשים בולטים (ובעלי כספים) אחרים, עד שהוא נהרס בשריפה במאי 1888. שמועות רבות נמשכות עד היום בקרב מעריצי פולהאם על דיירי עבר של הקרייבן קוטג'. סר ארתור קונאן דויל, ג'רמי בנת'ם, פלורנס נייטינגייל ואפילו המלכה ויקטוריה הוזכרו כמי שהתארחו שם לתקופות מסוימות, אולם אין הוכחות ממשיות לכך. בעקבות השריפה, האתר ננטש.
לקבוצת פולהאם היו 8 אצטדיונים קודמים, לפני שהתמקמה סופית בקרייבן קוטג' (בשל כך הם גם מכונים "הקוטג'רס" - דיירי הקוטג'. כך שבסך הכל לקוטג'רס היו 12 מגרשים ביתיים (כולל שהייה זמנית בלופטוס רואד של היריבה העירונית קווינס פארק ריינג'רס (QPR)), ביניהם גם היה אצטדיון רנאלג, שהיה ביתם של הקוטג'רס בין השנים 1886 ל-1888, איפה שכיום נמצאים גני רנלאג בלונדון.
למעשה, האצטדיון היה בתהליך בנייה החל מ-1894 ונמשך כ-11 שנים, אולם כבר ב-1896 נכנסה הקבוצה לארח בו משחקים כשבנייתו הסתיימה בפועל רק ב-1905.
הערות שוליים

1 2  Fulham FC, Craven Cottage History, Fulham FC
1 2  Premier League Handbook 2022/23
ערך זה הוא קצרמרבנושא כדורגל אנגלי ובנושא אצטדיונים ומתקני ספורט. אתם מוזמנים לתרום לוויקיפדיה ו.
ריצ'רד סווינברן

| --- | --- |

ריצ'רד סווינברן, 2009
 לידה:  26 בדצמבר 1934 (בן 89) סמטוויק, הממלכה המאוחדת 
 השקפה דתית:  נצרות אורתודוקסית 
 מקום לימודים:  אקסטר קולג' 
 מוסדות:  אוניברסיטת אוקספורד  אוניברסיטת אברדין  אוניברסיטת קיל  אוניברסיטת האל 
 זרם:  פילוסופיה אנליטית
 תחומי עניין:  תאולוגיה, לוגיקה, מטאפיזיקה, פילוסופיה של המדע, אתיקה
 עיסוק:  פילוסוף, מרצה באוניברסיטה, סופר, תאולוג 
 הושפע מ:  אפלטון, אריסטו, דקארט, תומאס אקווינס
 מדינה:  הממלכה המאוחדת 
 פרסים והוקרה:  פרס ג'יימס ג'ויס עמית האקדמיה הבריטית 
 users.ox.ac.uk/~orie0087
 
ריצ'רד סווינברן (באנגלית: Richard G. Swinburne; נולד ב-26 בדצמבר 1934) הוא פילוסוף בריטי. פרופסור אמריטוס לפילוסופיה באוניברסיטת אוקספורד. לעמדתו של סיוונברן בזכות הטיעונים הפילוסופיים להוכחת קיומו של האל השפעה רבה. תרומתו הפילוסופית העיקרית היא בשטח הפילוסופיה של הדת.
ביוגרפיה

סווינברן למד לימודים קלאסיים, פילוסופיה, מדעי המדינה וכלכלה באוניברסיטת אוקספורד. במהלך עבודתו כמרצה היה מחבר פורה מאוד, וכל שנתיים לערך יצא לאור ספר פרי עטו. ספריו ידועים במורכבות הטכנית הטיפוסית לפילוסופיה האקדמית, אם כי הוציא סווינברן מתחת ידו אף ספרים להדיוטות בהם שטח את תמצית טיעוניו בנוגע לקיום האל. כחבר בכנסייה האורתודוקסית המזרחית, מתבלט סווינברן כאחד האפולוגיסטים הנוצרים הדובקים בגישה לפיה אמונה נוצרית היא בהסכם עם השכל, וחפה מסתירות מבחינה לוגית. אליבא דסווינברן, האל הוא ישות אשר קיומה אינו הכרחי מבחינה לוגית, אולם הכרחית היא מבחינה מטאפיזית. שיטתו הפילוסופית נגזרת מזו של תומאס אקווינס.
מספריו

The Concept of Miracle, 1970
The Coherence of Theism, 1977
The Existence of God, 2004
Faith and Reason, 2005
The Evolution of the Soul, 1986
Miracles, 1989
Responsibility and Atonement, 1989
Is There a God?, 1996
Simplicity as Evidence of Truth, The Aquinas Lecture, 1997
Providence and the Problem of Evil, 1998
Epistemic Justification, 2001
The Resurrection of God Incarnate, 2003
Was Jesus God?, 2008
Free Will and Modern Science, 2011
Mind, Brain, and Free Will, 2013
לקריאה נוספת

שיחה עם ריצ'רד סווינברן (מראיינת: מיכל סגל) דחק - כתב עת לספרות טובה, כרך ט', 2018.
ריצ'רד סטיבנס

| --- | --- |
אין תמונה חופשית
 לידה:  5 בפברואר 1951 זמביה 
 פטירה:  1 בספטמבר 1999 (בגיל 48) טוסון, ארצות הברית 
 ענף מדעי:  הנדסת מערכות 
 מקום לימודים:  אוניברסיטת מישיגן  Fishburne Military School 
 www.kohala.com/start/
 
ריצ'רד סטיבנס (באנגלית: William Richard Stevens‏; 5 בפברואר 1951 - 1 בספטמבר 1999), מחברם של ספרים בנושאי מערכת ההפעלה UNIX ו-TCP/IP. בעיני רבים, סטיבנס נחשב ל-"גורו" של ה-"גורו-ים" בתחום ה-UNIX, ועבודתו סייעה, ונכון לתחילת המאה העשרים ואחת - עדיין מסייעת, למתכנתים רבים בסביבת מחשוב זו.
תולדות חייו

סטיבנס נולד בשנת 1951 בלאונשייה שבצפון רודזיה (כיום זמביה), שם עבד אביו בתעשיית הנחושת. סטיבנס למד במכללה צבאית בווירג'יניה, וקיבל בשנת 1973 תואר ראשון בהנדסת אווירונאוטיקה מאוניברסיטת מישיגן ותואר שני בשנת 1978. בהמשך, קיבל סטיבנס תואר ד"ר בהנדסת מערכות מאוניברסיטת אריזונה. בשנת 1975 עבר לטוּסון שבאריזונה, שם הועסק כמתכנת במצפה הכוכבים הלאומי קיט פיק עד לשנת 1982. משנת 1982 ועד 1990 שימש כסגן נשיא לשירותי מחשוב ב-Health Systems International, בניו הייבן שבקונטיקט. בשנת 1990 הוא עבר חזרה לטוּסון והתמקד בקריירה שלו ככותב וכיועץ. סטיבנס היה גם חובב טיסה מושבע ומדריך טיס.
סטיבנס נפטר בשנת 1999, בגיל 48. לאחר מותו, הוענק לו בשנת 2000 פרס Lifetime Achievment של אגודת Usenix.
פרסומים עיקריים

‎UNIX Network Programming, Volume 2, Second Edition: Interprocess Communications (1999)‎
‎UNIX Network Programming, Volume 1, Second Edition: Networking APIs: Sockets and XTI (1998)‎
‎TCP/IP Illustrated, Volume 3: TCP for Transactions, HTTP, NNTP, and the UNIX Domain Protocols (1996)‎
‎TCP/IP Illustrated, Volume 2: The Implementation (1995)‎
‎TCP/IP Illustrated, Volume 1: The Protocols (1994)‎
‎Advanced Programming in the UNIX Environment (1992)‎
‎UNIX Network Programming (1990)‎
RFCs

סטיבנס השתתף בכתיבתם של מספר מסמכי RFC עבור ה-IETF, מסמכי מידע שתארו את העדכונים לממשק תכנות היישומים Berkeley Sockets בשל הרחבתו לתמיכה גם ב-IPv6, ומסמך התקנים עבור פרוטוקול בקרת הצפיפות של TCP.
‎RFC 2292 - Advanced Sockets API for IPv6‎
‎RFC 2553 - Basic Socket Interface Extensions for IPv6‎
‎RFC 2581 - TCP Congestion Control‎
קייל קאלי

| --- | --- |
אין תמונה חופשית
 לידה:  17 במאי 2005 (בן 19) 
 מדינה:  ארצות הברית 
 תקופת הפעילות:  מ-2015
 פרופיל ב-IMDb
 
קייל בריידי קאלי (באנגלית: Kale Brady Culley נולד 17 במאי 2005) הוא שחקן אמריקאי .
ראשית חייו

קאלי נולד ב-17 במאי 2005 והוא גדל עם אח ואחות גדולים, קייסון וקארלי. בגיל שש גילה את אהבתו למשחק. הוא רכש את ניסיון המשחק הראשון שלו כשהופיע בפרסומת של חברת של.
קריירה

בשנת 2015 הוא עשה את הופעת הבכורה שלו במשחק בסרט הקצר "World Peace". שנה לאחר מכן שיחק בסרט הקצר "The Guys".
בשנת 2017, גילם את אריק למארק הצעיר בסרט הדרמה "6 מעלות מתחת לאפס" בעוד את דמותו הבוגרת גילם השחקן ג'וש הארטנט.. במהלך השנים הבאות הוא לוהק לתפקידים חוזרים בסדרות טלוויזיה אמריקאיות רבות, בהן "חמוץ מתוק", "הסוכן הנרי", "שחור-כזה", "שושלת רומנוב" (אנ'), "NCIS" ו"סידני במקסימום".
בשנת 2019 שיחק בסרט "פיל" (אנ'), לצד אמיל הירש.
בשנת 2021 הוא החל לשחק בין התפקידים הראשיים בסדרת הטלוויזיה "ווקר" ברשת The CW.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | שש מעלות מתחת לאפס (אנ') | אריק למארק הצעיר |  |
| 2019 | פיל (אנ') | וויל הקטן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017–2018 | Me, Myself & I | שארט | 2 פרקים |
| 2018 | חמוץ מתוק | סטודנט | פרק: "We Need to Talk About Evan" |
| 2018 | שחור-כזה | ג'אר | 2 פרקים |
| 2018 | הסוכן הנרי | ריי מנצ'סטר הצעיר | 2 פרקים |
| 2018 | Stop the Bleeding! | ג'ים | סדרת רשת; פרק: "Let's Get Physical Therapy" |
| 2018 | שושלת רומנוב (אנ') | אלכס מאיירס הצעיר | פרק: "Bright and High Circle" |
| 2019 | NCIS | דילן | פרק: "No Vacancy"    |
| 2020 | סידני במקסימום | ראיין | פרק: "Crush Hour" |
| 2021–2024 | ווקר | אוגוסט ווקר | תפקיד ראשי (4 עונות); 69 פרקים |
הערות שוליים

1 2  Kale Culley auf Famous Birthdays, abgerufen am 20. Januar 2022.
1 2  ‘Walker’ Teen Son Kale Culley Dishes About Working with Jared Padalecki & Upcoming Family Drama #NextGenSeries auf We Are Entertainment News, abgerufen am 20. Januar 2022.
1 2  Kale Culley - 1883 Magazine, 1883 Magazine, ‏1 בפברואר 2021
1 2  Denise Petski, Deadline, Deadline, ‏12 במרץ 2020
ראזה ג'אפרי

| --- | --- |
אין תמונה חופשית
 לידה:  28 במאי 1975 (בן 49) ליברפול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1998 
 מקום לימודים:  אוניברסיטת מנצ'סטר  קולג' דאליץ'  בית הספר למשחק בריסטול אולד ויק 
 בן או בת זוג:  לארה פולבר (27 בדצמבר 2014–?) 
 פרופיל ב-IMDb
 
ראזה ג'אפרי (באנגלית: Raza Jaffrey; נולד ב-28 במאי 1975) הוא שחקן בריטי. ידוע בעיקר בתפקידו כזאפר יוניס בסדרת הריגול של ה-BBC "ספוקס".
ביוגרפיה

ג'אפרי נולד בליברפול לאב הודי מאגרה ולאם אנגלייה מליברפול. הוא גדל בלונדון והתחנך ב"דאלוויץ' קולג'", שבו למד גם חברו לסדרה "ספוקס" רופרט פנרי-ג'ונס. הוא למד ספרות אנגלית ודרמה באוניברסיטת מנצ'סטר, ולמד משחק בבית הספר למשחק בריסטול אולד ויק.
אחרי סיום לימודיו באוניברסיטה רצה להיות טייס והתכוון להתגייס לחיל האוויר המלכותי. בתקופת לימודיו הופיע במספר הצגות בפסטיבל תיאטרון השוליים של אדינבורו ובפסטיבל שייקספיר בפנדליי, בהם "הנרי השמיני" ו"קומדיה של טעויות". בשנתו האחרונה באוניברסיטה הוא עבד עם הבמאי גרגורי דוראן, ולדבריו ממנו הושפע להרשם לבית הספר למשחק "בריסטול אולד ויק" ולפנות לקריירה מקצועית של שחקן. עוד בתקופת שהותו במנצ'סטר הוא היה סולן בלהקת ג'אז-פאנק (Funk).
אחרי סיום לימודיו באולד ויק הופיע ג'אפרי הרבה על במות התיאטרון. הוא שיחק ברומיאו ויוליה, סיראנו דה ברז'ראק, "East Is East", וכן ב- 14 Songs 2 Weddings and A Funeral.
הפריצה שלו הייתה בשנת 2001 כשקיבל את תפקיד סקיי במחזמר מאמה מיה! בתיאטרון הנסיך אדוארד שבלונדון בבימויה של פילידה לויד. בהמשך הופיע בהפקה של אנדרו לויד ובר "Bombay Dreams" בתיאטרון אפולו. הוא קיבל ביקורות מהללות על משחקו.
אחר כך הופיע בסדרת הטלוויזיה "M.I.T.: Murder Investigation Team" של רשת ITV, במותחן "Dirty War" ובסדרת הדרמה "החיים הם לא רק הא הא" של ה-"BBC". ב-2005 החל להשתתף בסדרה "ספוקס" בתפקיד זאפר יוניס. באותה תקופה המשיך להופיע בתיאטרון וגילם את אורסינו במחזה "הלילה ה-12" בתיאטרון אלברי שבלונדון, ולוהק לסרטו של דייוויד קרוננברג "סימנים של כבוד".
ב-2007 עזב את "ספוקס" והחל להופיע בסדרת הטלוויזיה "מאהבות". עוד כיכב לצידו של שון בין בסרט הטלוויזיה "Sharpe's Peril" והשתתף בסרט הקולנוע "Infinite Justice", תפקיד שעליו זכה בפרס שחקן המשנה הטוב ביותר ב"קארה פילם פסטיבל" (פסטיבל קולנוע בינלאומי בקאראצ'י).
ב-2010 הופיע ב"סקס והעיר הגדולה 2" סרט ההמשך של סקס והעיר הגדולה. עוד הופיע בסרטים "צוות", "הארי בראון" ובקומדיה "Accidental Farmer".
ב-2011 השתתף בסדרת הטלוויזיה על גיבורי על "The Cape" בתפקיד הנבל קיין, ובסדרת הטלוויזיה "Smash" של NBC.
חיים אישיים

ב-2007, זמן קצר אחרי שעזב את הסדרה "ספוקס" התחתן עם שותפתו לסדרה מירנדה רייסון. הם נפרדו בנובמבר 2009. ב-2012 החל ג'אפרי לצאת עם השחקנית לארה פולבר והשניים התחתנו ב-27 בדצמבר 2014.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 |  | Dirty War | רשיד דהאר |  |
| 2006 |  | Infinite Justice | קמאל קהאן |  |
| 2007 | סימנים של כבוד | Eastern Promises | ד"ר עזיז |  |
| 2008 | הצוות | The Crew | קית' תומפסון |  |
| 2009 | הארי בראון | Harry Brown | האב בראקן |  |
| 2010 | סקס והעיר הגדולה 2 | Sex and the City 2 | באטלר גאורב |  |
| 2016 |  | The Rendezvous | ג'ייק |  |
| 2019 | צוקי החופש | Cliffs of Freedom | סונאל דמיר |  |
| 2020 | מסלול נקמה | The Rhythm Section | קיית' פרוקטור |  |
| 2021 | צדק של אב | Sweet Girl | שהא |  |
| 2021 |  | The Same Storm | ד"ר סאנג'יי פטאל |  |
| 2024 |  | Refuge | איברהים |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | איסטאנדרס | EastEnders | מר דאטאני |  |
| 2002 | חדר מיון | Casualty | חאקאן טאשין |  |
| 2004–2007 | ספוקס | Spooks | זאפר יוניס | 23 פרקים |
| 2005 |  | Murder Investigation Team | קארים דובאר | בפרק "Phone Tag" |
| 2005 | החיים הם לא רק הא הא | Life Isn't All Ha Ha Hee Hee | קרישן |  |
| 2008 |  | Sharpe's Peril | לאנס נאיק סינג |  |
| 2008–2009 | מאהבות | Mistresses | הארי | 12 פרקים |
| 2011 | הגלימה | The Cape | קין / ריימונד לה-פלר | בפרק "Tarot" |
| 2012 | סמאש | Smash | דב סנדראם | עונה ראשונה |
| 2014 |  | Death in Paradise | אדם פרוסט |  |
| 2014 | ארץ הפלאות | Once Upon a Time in Wonderland | טאג' | 3 פרקים |
| 2014 | חוק וסדר: מדור מיוחד | Law & Order: Special Victims Unit | סניגור | בפרק "Spring Awakening" |
| 2014 | הומלנד | Homeland | אסאר קהאן | 7 פרקים |
| 2014–2015 | אלמנטרי | Elementary | אנדרו מיטל | 4 פרקים |
| 2015 – | קוד בלאק | Code Black | ד"ר ניל הדסון |  |
| 2019 |  | The Enemy Within | דניאל זאיין | תפקיד ראשי; 13 פרקים |
| 2022–2024 |  | The Serpent Queen | פרנסואה, דוכס גיז | 5 פרקים |
| 2022–הווה |  | Pantheon | צ'אנדה | דיבוב; 16 פרקים |
הערות שוליים

↑  Raza Jaffrey at bbc.co.uk
↑  Boffey, Daniel (2 במאי 2010). "Hand in hand, Miranda the Spook and her 'Married, Single Other' co-star". London: Daily Mail. Jaffrey, 35 {{cite news}}:  (עזרה)
↑  Adam Jacques (29 במרץ 2015). "Camilla Schneideman & Lara Pulver: 'I realised the flapjacks I gave". The Independent. {{cite web}}:  (עזרה)
| --- | --- |
בקרת זהויות :  BnF: cb14189757m (data)  ISNI: 0000 0001 1944 3088  LCCN: no2003096115  MusicBrainz: e8c34ed8-1dbb-4cfb-8445-70672da2b9da  VIAF: 5142387   WorldCat (עם VIAF): 5142387
קרליס בומייסטרס

| --- | --- |

 לידה:  13 בדצמבר 1986 (בן 37) ריגה, ברה"מ 
 מוקד פעילות:  לטביה 
 תקופת הפעילות:  מ-2002 
 מקום לימודים:  אוניברסיטת לטביה 
 פרופיל ב-IMDb
 
קרליס בומייסטרס (בלטבית: Kārlis Būmeisters; נולד ב-13 בדצמבר 1986) הוא מוזיקאי לטבי.
ביוגרפיה

בומייסטרס נולד בריגה שבלטביה.
הוא בוגר הפקולטה לכלכלה של אוניברסיטת לטביה עם תואר בכלכלה בינלאומית. הוא גם למד בבית ספר למנהל עסקים בצרפת (École supérieure de commerce et management).
הוא החל את פעילותו המוזיקלית בלהקת הילדים "Dzeguzīte", וביחד עמם הוציא שני אלבומים.
הוא ייצג את לטביה באירוויזיון 2005 בקייב ביחד עם וולטרס פרידנברגס כצמד "וולטרס וקאז'ה", עם השיר "The War Is Not Over" שכתב מרטינש פריימאניס. הם הגיעו למקום ה-5.
ב-2008 הוא ייסד את להקת "Kaža", שזכתה להצלחה בלטביה, שירה של הלהקה "Tici vai nē" היווה את שיר הנושא של סדרת הטלוויזיה הלטבית "UgunsGrēks" של ערוץ TV3, השיר גם זכה בפרס בטקס פרסי המוזיקה הלטבי.
באירוויזיון 2010 היה מגיש הניקוד הלטבי.
ב-2010 התמודד השיר שכתב "Dace Upīte" על ייצוג לטביה באירוויזיון.
כשחקן הופיע ב-2011 בסרט ההיסטורי "Dancis pa trim".
הוא הגיש מספר פעמים פרשנות לטלוויזיה הלטבית עבור האירוויזיון.
כיום הוא עובד באיחוד האירופי, ומשמש כמזכיר העיתונות של הפוליטיקאי רוברטס זילה (Roberts Zīle).
קרליץ (מחוז משנה)

מחוז משנה קרליץ (בבלארוסית: Карэліцкі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיירה קרליץ.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרליץ 24,130 בני אדם. ההרכב האתני של האוכלוסייה במחוז היה: 94.76% בלארוסים, 2.62% רוסים ו-1.55% פולנים. שפות הדיבור הנפוצות: בלארוסית (89.66%) ורוסית (8.08%).
קייט ג'קסון

| --- | --- |

קייט ג'קסון, 1976
 לידה:  29 באוקטובר 1948 (בת 75) ברמינגהאם, ארצות הברית 
 שם לידה:  Lucy Kate Jackson 
 מדינה:  ארצות הברית 
 תקופת הפעילות:  מ-1969
 מקום לימודים:  האקדמיה האמריקאית לאמנויות הדרמה (1970)  אוניברסיטת מיסיסיפי  קולג' בירמינגהאם-סאות'רן  בית הספר אלטמונט  Shades Valley High School 
 בן או בת זוג:  אנדרו סטיבנס (1978–1982)  David Greenwald (1982–1984)  Tom Hart (1991–1993) 
 פרופיל ב-IMDb
 
לוסי קייט ג'קסון (באנגלית: Lucy Kate Jackson; נולדה ב-29 באוקטובר 1948) היא שחקנית ומפיקת קולנוע וטלוויזיה אמריקאית, הידועה מהופעותיה בתפקיד סברינה דאנקן בסדרה "המלאכיות של צ'רלי" (1976–1979), ובתפקיד אמנדה קינג בסדרה "הדחליל וגברת קינג" (Scarecrow and Mrs. King) (1983–1987). בקולנוע שיחקה ג'קסון בסרט "אהבה שונה" (1982), ובסרט "מאהב לפי שעה" (1989). היא הייתה מועמדת שלוש פעמים לפרס אמי, וארבע פעמים לפרס גלובוס הזהב.
ג'קסון התחילה את הקריירה שלה בשנות השישים בתיאטרון הקיץ (summer stock), ובהמשך הופיעה בטלוויזיה בסדרות "Dark Shadows" (בשנים 1970–1971) וב-"The Rookies" (בשנים 1972–1976). ב-1971 שיחקה בסרט "Night of Dark Shadows". בעקבות ההצלחה הגדולה שלה בתפקיד סברינה דאנקן הופיעה ג'קסון בשער טיים מגזין יחד עם פארה פוסט וג'קלין סמית' שכיכבו לצדה בסדרה "המלאכיות של צ'רלי". על הופעתה בתפקיד גברת קינג זכתה ג'קסון שלוש פעמים בפרס "בראבו אוטו" הגרמני לכוכבת הטלוויזיה הטובה ביותר בשנים 1986 עד 1988. היא כיכבה בעיבוד הטלוויזיוני של הסרט "בייבי בום" ב-1988 וב-1989. עוד כיכבה בסרטי טלוויזיה רבים בהם "Quiet Killer" (מ-1992), "Empty Cradle" (מ-1993) וב-"Satan's School for Girls" (מ-2000) רימייק של סרט באותו שם משנת 1973.